First Look Poster ടൊവിനോ തോമസ് നായകനായെത്തുന്ന തല്ലുമാല ഫസ്റ്റ് ലുക്ക് പോസ്റ്റര് പുറത്തിറക്കി ടൊവിനോ തോമസ് കേന്ദ്രകഥാപാത്രമായെത്തുന്ന ചിത്രമായ തല്ലുമാല ഫസ്റ്റുലുക്ക് പോസ്റ്റര് പുറത്തിറങ്ങി. ആഷിക്ക് ഉസ്മാന് പ്രൊഡക്ഷന്സിന്റെ ബാനറില് ആഷിക് ഉസ്മാന് നിര്മിച്ച് ഖാലിദ് റഹമാന് സംവിധാനം ചെയ്യുന്ന ചിത്രമാണ് തല്ലുമാല.കല്യാണി പ്രിയദര്ശന് ആണ് ചിത്രത്തിലെ നായിക. ഷൈന് ടോം ചാക്കോ, ലുക്മാന്, ചെമ്ബന് വിനോദ് ജോസ് തുടങ്ങിയവരാണ് ചിത്രത്തിലെ മറ്റ് കഥാപാത്രങ്ങളെ അവതരിപ്പിക്കുന്നത്.ജിംഷി ഖാലിദ് ആണ് ഛായാഗ്രാഹകന്. സംഗീതം വിഷ്ണു വിജയ്. ഗാനരചന മുഹ്സിന് പരാരി, എഡിറ്റിംഗ് നിഷാദ് യൂസഫ്. 2019 ഒക്ടോബര് 5ന് ആയിരുന്നു മുഹ്സിന് പരാരിയുടെ സംവിധാനത്തില് തല്ലുമാല പ്രഖ്യാപിച്ചത്. ആഷിക് അബുവിന്റെ നിര്മ്മാണത്തില് മുഹ്സിന് പരാരി സംവിധാനം ചെയ്യുമെന്ന് പ്രഖ്യാപിച്ചിരുന്ന പ്രോജക്റ്റ് ആണിത്. പിന്നീട് ഈ പ്രോജക്ട് ഖാലിദ് റഹ്മാന് ചിത്രം സംവിധാനം ചെയ്യുമെന്ന് മുഹ്സിന് പരാരി അറിയിക്കുകയായിരുന്നു.